་ནུས་པ་མཉམ་པར་བྱིན་གྱིས་བརླབས་པ་ཡིན་སྙམ་དུ་མོས་པ་མཛོད། གསུང་གི་རྗེས་སུ་གནང་བའྀ་དོན་དུ་དམིགས་པ་འདི་བཞིན་མཛོད། སློབ་དཔོན་དཔལ་ཀྱེ་རྡོ་རྗེར་
གསལ་བའི་ཐུགས་ཀར་ཉི་མའི་དཀྱིལ་འཁོར་གྱི་སྟེང་དུ་ཧཱུྃ་སྔོན་པོ་སྔགས་ཀྱི་ཕྲེང་བ་དང་བཅས་པ་གསལ་བར་དམིགས། ཁྱེད་རང་རྣམས་རྡོ་རྗེ་ནག་པོ་ཆེན་པོའི་སྐུ་ཅན་དུ་གསལ་བའི་ཐུགས་ཀར་ཉི་མའི་དཀྱིལ་འཁོར་གྱི་སྟེང་དུ་ཧཱུྃ་ཡིག་སྔོན་པོ་ཞིག་གསལ་
བཏབ་ནས། སློབ་དཔོན་ལ་དཔལ་ཀྱེ་རྡོ་རྗེ་དངོས་ཡིན་སྙམ་པའི་གུས་འདུད་བྱས་པའི་རྐྱེན་གྱིས་སློབ་དཔོན་གྱི་ཐུགས་ཀའི་ཧཱུྃ་ཡིག་སྔགས་ཕྲེང་དང་བཅས་པ་ལས་སྔགས་ཀྱི་ཕྲེང་བ་མར་མེ་གཅིག་ལས་གཉིས་ཆད་ཀྱི་ཚུལ་དུ་བྱུང་སྟེ། སློབ་དཔོན་གྱི་ཞལ་
ནས་འཐོན། ཁྱེད་རང་རྣམས་ཀྱི་ཞལ་དུ་ཞུགས། ཐུགས་ཀའི་ཧཱུྃ་ཡིག་ལ་ཐིམ་པར་མོས་ནས་སྔགས་འདི་རྣམས་ཀྱི་རྗེས་ཟློས་མཛོད། ཅེས་བརྗོད་ལ་རང་གི་ཕྲེང་བ་འདྲེན་དུ་བཅུག་ལ་སློབ་མ་ཉུང་ན་དེ་ལྟར་བྱ། མང་ན་མི་ཐུབ། གང་ལྟར་ཡང་ཤཱ་ས་ན་
སྒྲུབ་ཐབས་ཀུན་བཏུས་

5
།དང་། ཡི་གེ་བདུན་མ་རྣམས་ལན་གསུམ་གྱི་རྗེས་ཟློས་བྱར་གཞུག ཡང་དམིགས་པ་འདི་བཞིན་དུ་མཛོད། སློབ་དཔོན་གྱི་ཐུགས་ཀ་ནས་འོད་ཟེར་འཕྲོས་པས་མདུན་བསྐྱེད་ཀྱི་དཔལ་ལྡན་ལྷ་མོ་གནོད་སྦྱིན་ཡབ་ཡུམ་པུ་ཏྲ་
མིང་སྲིང་དང་བཅས་པ་རྣམས་ཀྱི་ཐུགས་ཀར་ཕོག་པས། དེ་རྣམས་ཀྱི་ཐུགས་རྒྱུད་བསྐུལ་བས། དེ་རྣམས་ཀྱི་ཐུགས་ཀ་ནས་སྔགས་ཀྱི་ཕྲེང་བ་བསམ་གྱིས་མི་ཁྱབ་པ་བྱུང་སྟེ་ཞལ་ནས་ཐོན། ཁྱེད་རང་རྣམས་རྡོ་རྗེ་ནག་པོ་ཆེན་པོར་གསལ་བའི་ལྟེ་བར་ཐིམ་
པས་འཁོར་ཐམ ང་ཐམས་ཅད་དབང་དུ་འདུས་པར་མོས་ནས་སྔགས་འདི་གཉིས་ཀྱི་རྗེས་ཟློས་མཛོད། ཨོཾ་རོ་རུ་དང་། ཨ་ལི་ཨ་ལི་སོགས་ལན་གསུམ། དེ་ལྟར་བཟླས་པས་དང་པོས་རྒྱུད་བྱིན་གྱིས་བརླབས། གཉིས་པས་དབྱེར་མེད་དུ་བྱས། གསུམ་པས་
བརྟན་པར་མོས་ནས། སློབ་དཔོན་ལ་དྲིན་ལན་གྱི་ཚུལ་དུ་མེ་ཏོག་གཏོར་སྟེ། གསོལ་བ་འདེབས་པའི་བསམ་པས་འདིའི་རྗེས་ཟློས་ལན་གསུམ་མཛོད། བཅོམ་ལྡན་བདག་གིས་གཟུང་ལགས་ཀྱི། །བདག་ལ་འགོ་བར་མཛད་དུ་གསོལ། །ཞེས་གསོལ་ི
བ་བཏབ་ནས། ཁྱེད་རྣམས་ཀྱིས་མེ་ཏོག་གི་ཕྲེང་བ་ཕུལ་བ་དེ་ཉིད་སློབ་དཔོན་གྱིས་སྔགས་ཀྱི་ཕྲེང་བའི་རང་བཞིན་དུ་བྱས་ཏེ་ཁྱེད་རང་གི་སྤྱི་བོར་བཞག་སྟེ་བྱིན་གྱིས་བརླབས་པར་མོས་པ་མཛོད། བཅོམ་ལྡན་འདི་ལ་སྩལ་ལགས་ཀྱི། །བཅོམ་ལྡན་འདི་ལ་
བྱིན་གྱིས་རློབས། །བཅོམ་ལྡན་འདས་ཀྱི་བྱིན་རླབས་ནི། །འདི་ལ་འགོ་བར་མཛད་དུ་གསོལ། །སྔགས་ཀྱི་དངོས་གྲུབ་སྩལ་དུ་གསོལ། །བརྟུལ་ཞུགས་བརྟན་པར་མཛད་དུ་གསོལ། །རྡོ་རྗེ་སློབ་མ་འདི་རྣམས་ཀྱི་རྒྱུད་ལ་རྡོ་རྗེ་ནག་པོ་ཆེན་པོ་ལྷ་བརྒྱད་ -
:

འཁོར་དང་བཅས་པ་རྣམས་ཀྱི་སྐུ་གསུང་ཐུགས་དང་གསང་སྔགས་ཀྱི་བྱིན་རླབས་མ་ལུས་པ་རྒྱུད་ལ་འཇུག་པར་གྱུར་ཅིག དེ་ལྟར་བྱིན་གྱིས་བརླབས་པས་གོང་གི་སྐུ་ཞེས་པའི་ཚབ་ཏུ་གསུང་ཞེས་འདོན་པ་སྤོ་བ་མ་གཏོགས་རིགས་འགྲེའོ། །ཐུགས་ཀྱི་
རྗེས་སུ་གནང་བའི་སླད་དུ་དམིགས་པ་འདི་བཞིན་མཛོད། སློབ་དཔོན་དཔལ་ཀྱེ་རྡོ་རྗེ་ཞེས་སོགས་ནས་ཐུགས་ཀ་ནས་ཞེས་པའི་བར་གོང་བཞིན་ལས། ཐུགས་རྣམ་པར་མི་རྟོག་པའི་ཡེ་ཤེས་ཀྱི་ངོ་བོ་རྡོ་རྗེ་སྔོན་པོ་རྩེ་ལྔ་པ་ནས་འབྲས་ཙམ་བསམ་གྱིས་མི་ཁྱབ་
པ་བྱོན་ཏེ་ཁྱེད་རང་རྣམས་ཀྱི་སྤྱི་བོའི་གཙུག བ་སྤུའི་བུ་ག དབང་པོའི་སྒོ་ལ་སོགས་པ་རྣམས་ན་མར་གཉིས་སུ་མེད་པར་ཐིམ། སེམས་ཀྱི་ནད་གདོན་བགེགས་དང་བར་དུ་གཅོད་པ་ཐམས་ཅད་ཚར་བཅད་ནས་རྡོ་རྗེ་ནག་པོ་ཆེན་པོ་འཁོར་དང་བཅས་པའི་
ཐུགས་ཀའི་ངོ་བོར་རྒྱུད་བྱིན་གྱིས་བརླབས་པར་མོོས་པ་མཛོད། རྡོ་རྗེ་གསོར་བ་སོགས་གོང་བཞིན་བྱའོ། །དེ་ལྟར་བྱིན་གྱིས་བརླབས་པས་སོགས་གསུང་དང་ཐུགས་འདོན་པ་སྤོ་བ་མ་གཏོགས་རིགས་འགྲེའོ། །དེའི་མཐའ་རྟེན་དུ་ཡོན་ཏན་ཕྲིན་ལས་ི
གཏོར་མའི་བཀའ་བསྒོ་བའི་སླད་དུ་དམིགས་པ་འདི་བཞིན་དུ་མཛོད། མཚན་མོ་ཡིན་ན་དཔལ་འབར་འཛུགས། ཉིན་མོ་འཛུགས་མི་དགོས་སོ། །སློབ་དཔོན་གྱིས་མགོན་པོའི་གཏོར་མ་སློབ་མའི་མགོ་བོར་བཞག ལས་མགོན་གྱི་གཏོར་མ་ལག་ཏུ་གཏད་
ལ༑ གཏོར་མ་འདི་ཉིད་དཔལ་རྡོ་རྗེ་ནག་པོ་ཆེན་པོ་ལྷ་བརྒྱད་འཁོར་དང་བཅས་པ་ལ་གཞན་ཡང་ཕྱོགས་བཅུའི་སངས་རྒྱས་དང་བྱང་ཆུབ་སེམས་དཔའ་དཔའ་བོ་དང་རྣལ་འབྱོར་མ་དམ་པ་ཆོས་སྐྱོང་བའི་སྲུང་མའི་རིགས་བསམ་གྱིས་མི་ཁྱབ་པས་བསྐོར་ནས་
སྒྲུབ་ཐབས་ཀུན་བཏུས་

5
།བཞུགས་པར་མོས། དེའི་སྟེང་གི་ཆ་ལ་རྩ་བའི་བླ་མ་ནས་བརྒྱུད་པའི་བླ་མ་ཐམས་ཅད་ཐོ་བརྩེགས་སུ་བཞུགས་པར་མོས་ཏེ། རྩ་བའི་བླ་མས་བཀའ་བསྒོས་པ་བཞིན་དུ་བརྒྱུད་པའི་བླ་མ་ཡི་དམ་དཀྱིལ་འཁོར་གྱི་ལྷ་ཚོགས་
སངས་རྒྱས་བྱང་ཆུབ་སེམས་དཔའ་དཔའ་བོ་དང་རྣལ་འབྱོར་མ་རྣམས་ཀྱིས་མགྲིན་གཅིག་ཏུ་བཀའ་བསྒོས་པར་མོས་པ་མཛོད། ཨཾ་ཤྲཱི་མཧཱ་ཀཱ་ལཱ་ཡ་ས་མ་ཡ་སྨ་ར་སོགས་དང་། ཨོཾ་མཧཱ་ཀཱ་ལཱི་དེ་ཝཱི་ས་མ་ཡ་སོགས་དང་། ཨ་ལི་ཨ་ལི་མ་སོགས་ནས་
སྨ་ར་ས་མ་ཡ་ཏི་ཀྲ་མ། ས་མ་ཡ་རཀྵནྟུ། ཡང་དག་པར་རྫོགས་པའི་སངས་རྒྱས་རྡོ་རྗེ་འཆང་། ཡེ་ཤེས་ཀྱི་མཁའ་འགྲོ་མ། བྲམ་ཟེ་མཆོག་སྲེད། བདེ་བའི་རྡོ་རྗེ། ཤྲདྡྷ་ཀ་ར་ཝརྨ། ལོ་ཆེན་རིན་ཆེན་བཟང་པོ། བྲག་སྟེང་པ་ཡོན་ཏན་ཚུལ་
ཁྲིམས༑ མལ་ལོ་ཙཱ་བ་བློ་གྲོས་གྲགས་པ། བླ་མ་ས་སྐྱ་པ་ཆེན་པོ། སློབ་དཔོན་རིན་པོ་ཆེ་བསོད་ནམས་རྩེ་མོ། རྗེ་བཙུན་རིན་པོ་ཆེ་གྲགས་པ་རྒྱལ་མཚན། ཆོས་རྗེ་ས་སྐྱ་པཎྜི་ཏ། འགྲོ་བའི་མགོན་པོ་ཆོས་རྒྱལ་འཕགས་པ། ཞང་དཀོན་མཆོག་
དཔལ༑ ན་བཟའ་བྲག་ཕུག་པ། བླ་མ་དམ་པ་བསོད་ནམས་རྒྱལ་མཚན། བླ་མ་དཔལ་ལྡན་ཚུལ་ཁྲིམས། ཤར་པ་ཡེ་ཤེས་རྒྱལ་མཚན། རྡོ་རྗེ་འཆང་ཀུན་དགའ་བཟང་པོ། མུས་ཆེན་དཀོན་མཆོག་རྒྱལ་མཚན། རྒྱལ་ཚབ་ཀུན་དགའ་དབང་
ཕྱུག ཡོངས་འཛིན་དཀོན་མཆོག་འཕེལ་བ། ས་ལོ་ཐམས་ཅད་མཁྱེན་པ། རྗེ་ཐམས་ཅད་མཁྱེན་པ་དཀོན་མཆོག་ལྷུན་གྲུབ། མཚུངས་མེད་དཀོན་མཆོག་དཔལ་ལྡན། བྱམས་པ་ཀུན་དགའ་བཀྲ་ཤིས། གཟར་ཆེན་སངས་རྒྱས་དཔལ་
523

ལྡན༑ མཚུངས་མེད་དམ་ཆོས་བསམ་འགྲུབ། མཁས་གྲུབ་སངས་རྒྱས་ཕུན་ཚོགས། འཇམ་མགོན་བསྟན་འཛིན་ལྷུན་གྲུབ། བྱམས་པ་དཔལ་ལྡན་ཆོས་སྐྱོང་། འཇམ་དབྱངས་རིན་ཆེན་མཆོག་གྲུབ། བྱམས་པ་ནམ་མཁའ་འཆི་མེད། བདག་ཅག་
གི་དྲིན་ཆེན་རྩ་བའི་བླ་མ་དམ་པ་མཁན་ཆེན་རྡོ་རྗེ་འཆང་བྱམས་པ་ཀུན་དགའ་བསྟན་འཛིན་བཀྲ་ཤིས་གྲགས་པའི་རྒྱལ་མཚན་དཔལ་བཟང་པོ་རྣམས་ཀྱི་བཀའ་དང་དམ་ལས་མ་འདའ་བར་དམ་ཚིག་སྲུངས། བསྟན་པ་སྐྱོངས། དཀོན་མཆོག་གི་དབུ་འཕང་
བསྟོད༑ ཁྱད་པར་དུའང་སངས་རྒྱས་ཀྱི་བསྟན་པ་དང་། བསྟན་པ་འཛིན་པ་རྣམས་དང་། རྡོ་རྗེ་སློབ་མ་འདི་རྣམས་ལ་བསྲུང་བ་དང་། བསྐྱབ་པ་དང་། འགོ་བའི་ཕྲིན་ལས་མཛོད་ཅིག འདི་རྣམས་ཆོས་སྒྲུབ་པའི་འགལ་རྐྱེན་ཕྱི་ནང་གི་བར་ཆད་མི་
མཐུན་པའི་ཕྱོགས་ཐམས་ཅད་ཉེ་བར་ཞི་བའི་ཕྲིན་ས་མཛོད་ཅིག སྟེང་གདོན་གཟའ་དང་དྲང་སྲོང་གི་གནོད་པ། འོག་གདོན་ཀླུ་དང་ས་བདག་གི་གནོད་པ། བར་གདོན་བཙན་དང་རྒྱལ་པོ་དང་། ཐེའུ་རང་གི་གནོད་པ་ཐམས་ཅད་ཉེ་བར་ཞི་བའི་ཕྲིན་ལས་
མཛོད་ཅིག མཐུན་པའི་རྐྱེན་ཚེ་དང་བསོད་ནམས། དཔལ་དང་འབྱོར་པ། ལེགས་པའི་ཡོན་ཏན་ཐམས་ཅད་གོང་ནས་གོང་དུ་འཕེལ་ཞིང་རྒྱས་པའི་འཕྲིན་ལས་མཛོད་ཅིག ལྷ་འདྲེ་མི་གསུམ་གྱི་འགྲོ་བ་མང་པོ་དབང་དུ་བསྡུས་ནས་ཟས་གོས་ལོངས་
སྤྱོད་ཀྱིས་ཕོངས་པ་མེད་པར་ཡིད་བཞིན་དུ་འབྱོར་པ་དང་། དེ་དག་གིས་ཀྱང་སངས་རྒྱས་ཀྱི་བསྟན་པ་རིན་པོ་ཆེ་དང་འགྲོ་བ་མང་པོ་ལ་ཕན་ཐོགས་པའི་ཕྲིན་ལས་མཛོད་ཅིག རིག་པ་འཛིན་པ་འདི་རྣམས་ཀྱིས་དམ་པའི་ཆོས་ཚུལ་བཞིན་དུ་སྒྲུབ་པ་ལ་བར་
སྒྲུབ་ཐབས་ཀུན་བཏུས་

5
།ཆད་བྱེད་པའི་འབྱུང་པོ་མི་དང་མི་མ་ཡིན་པ་ཐམས་ཅད་སྲུང་མའི་དབང་པོ་ཁྱེད་རྣམས་ཀྱིས་མི་ཐུལ་བ་མེད་པས། མངོན་སྤྱོད་ཀྱི་ལས་ཀྱིས་ཚར་བཅད་ནས་བསམ་པ་ངན་པ་དང་སྦྱོར་བ་རྩུབ་པ་ཐམས་ཅད་ཞི་བའི་ཕྲིན་ལས་
མཛོད་ཅིག མདོར་ན་རྡོ་རྗེ་སློབ་མ་འདི་རྣམས་ཀྱི་ལུས་དང་གྲིབ་མ་བཞིན་དུ་འགྲོགས་ནས། ཇི་སྲིད་ཡང་དག་པར་རྫོགས་པའི་སངས་རྒྱས་རྡོ་རྗེ་འཆང་ཆེན་པོའི་གོ་འཕང་མ་ཐོབ་ཀྱི་བར་དུ་བསྲུང་བ་དང་། བསྐྱབ་པ་དང་། སྦ་བའི་ཕྲིན་ལས་མཛོད་
ཅིག དེ་ནས་སློབ་དཔོན་གྱིས་ནས་ནག་མགོ་ཐོག་ཏུ་བཞག་ཅིང་ལག་ཏུ་བྱིན་པར་མོས་པ་མཛོད་བྱས་ལ། ཤཱ་ས་ན་འདོན་བཞིན་པས་ནས་ནག་སྤྱི་བོར་བཞག་ཅིང་ལག་ཏུའང་སྦྱིན་ནོ། །དེ་ལྟར་བཀའ་བསྒོས་པས་མདུན་གྱི་གཏོར་མའི་སྟེང་གི་རྡོ་རྗེ་ནག་པོ་
4ཆེན་པོ་འཁོར་དང་བཅས་པའི་སྐ་ལས་དེ་འདྲ་བའི་རྡོ་རྗེ་ནག་པོ་ཆེན་པོ་འཁོར་དང་བཅས་པའི་སྐུ་མཐེ་བོང་གི་ཚད་ཙམ་པ་དཔག་ཏུ་མེད་པ་བྱུང་སྟེ་ཁྱེད་རང་རྣམས་ཀྱི་སྤྱི་བོ་ཚངས་པའི་བུ་ག་ནས་ཞུགས་ཏེ་སྙིང་པདྨ་འདབ་བརྒྱད་དུ་གྱུར་པའི་ལྟེ་བར་རྡོ་རྗེ་ནག་པོ་ི
ཆེན་པོ་འཁོར་དང་བཅས་པ་འབྲལ་མེད་དུ་བཞུགས་པའི་པདྨ་ཁ་ཟུམ་པའི་སྟེང་དུ་རྡོ་རྗེ་སྔོན་པོ་རྩེ་ལྔ་པ་ཕྱེད་པ་རེས་རྒྱས་བཏབ་སྟེ། དུས་ད་ནས་བཟུང་སྟེ་ཇི་སྲིད་བྱང་ཆུབ་མ་ཐོབ་ཀྱི་བར་དུ་ལུས་དང་གྲིབ་མ་བཞིན་དུ་འགྲོགས་ནས། འགལ་རྐྱེན་ཐམས་ཅད་
སེལ་བ་དང་། མཐུན་རྐྱེན་ཐམས་ཅད་སྒྲུབ་པར་མོས་པ་མཛོད། དེ་ལྟར་བསྒོམས་པས་འདིའི་འཁོར་གྱི་གནོད་པ་དང་། རྡོ་རྗེ་ནག་པོ་ཆེན་པོ་འདིའི་སྒོ་ནས་གཞན་གྱིས་མནན་གཏད་གཟེར་གསུམ་བྱས་པ་རྣམས་ཀྱིས་མི་ཚུགས་པའི་གདམས་ངག་མཆོག་ཏུ་

གྱུར་པ་ཡིན་ནོ། །དེས་རྗེས་གནང་གི་དངོས་གཞི་གྲུབ་ནས། རྗེས་མི་འབྲལ་བར་བྱ་བ་ལ་གཉིས་ལས། དང་པོ་སྒྲུབ་པ་པོ་ཆོས་སྐྱོང་དང་མི་འབྲལ་བའི་ཆེད་དུ་ཁས་བླངས་པའི་དམ་ཚིག་དང་སྡོམ་པ་ལ་སྲུང་སྡོམ་ཚུལ་བཞིན་དུ་བྱེད་པ་དང་། བྱེ་བྲག་ཏུ་
གསང་སྔགས་ཀྱི་ཆོས་ཞུས་པའི་བླ་མ་ལ་གུས་པར་བྱ་བ་དང་། ཁྱད་པར་རྡོ་རྗེ་ནག་པོ་ཆེན་པོ་འདི་ཉིད་ཀྱི་རྗེས་སུ་གནང་བ་དང་གདམས་ངག་ཞུས་པའི་བླ་མ་དང་ཆོས་བརྒྱུད་ལ་དད་ཅིང་གུས་པར་བྱས་པས་ལུས་དང་གྲིབ་མའི་ཚུལ་དུ་འཁོར་བ་ཆོས་ཉིད་ཡིན་
པས་དེ་ལྟར་བྱ་དགོས་པ་ཡིན་ནོ། །གཉིས་པ་ཆོས་སྐྱོང་སྒྲུབ་པ་པོ་དང་མི་འབྲལ་བ་ནི། འདིའི་རྗེས་གནང་ལེགས་པར་ཐོབ་ཕྱིན་ཆད་རབ་ཀྱིས་ཐུན་བཞིའམ། གསུམ་མམ། གཉིས་སམ། ཐ་མས་ཀྱང་ཐུན་གཅིག་ལ་སོགས་པ་ལ་གཏོར་མ་འབུལ་
བའམ། དེ་ཙམ་མ་གྲུབ་ན་ཟླ་བ་བྱུང་ངོ་ཅོག་གི་ཡར་ངོ་མར་ངོའི་ཚེས་བརྒྱད་གཉིས་དང་། ཡར་ངོའི་བཅུ་བཞི་དང་། མར་ངོའི་བཅུ་བཞི་སོགས་ལ་གཏོར་མ་འབུལ་བའམ། རང་གིས་མི་ཤེས་ན་གཞན་འབུལ་དུ་གཞུག་པ་ལ་བརྩོན་པར་བྱ་དགོས་པ་ཡིན་
ནོ༑ །དེ་ལྟར་ཕུལ་བའི་དགོས་པ་ནི། རྒྱུད་ལས། སེམས་ཅན་རྣམས་ཀྱི་སྲོག་བསྲུང་ཕྱིར། །རྡོ་རྗེ་སེམས་དཔས་གཏོར་མ་བསྟེན། །ཞེས་གསུངས་པ་ལྟར་ཡིན་ལ། དེ་བཞིན་དུ་གསང་བར་གདམས་པ་ནི། རྒྱ་མཚོའི་ནང་གི་རྡོ་བ་བཞིན། །ཁ་རུ་
དབྱུང་བར་མི་བྱའོ། །ཞེས་གསུངས་པ་ལྟར། སྤྱིར་གསང་སྔགས་རྡོ་རྗེ་ཐེག་པའི་ཆོས་ཐམས་ཅད་གསང་ནས་ཉམས་སུ་ལེན་དགོས་ལ། ཁྱད་པར་རྡོ་རྗེ་ནག་པོ་ཆེན་པོ་འཁོར་དང་བཅས་པའི་བསྙེན་པ་དང་། སྒྲུབ་པ་དང་། ལས་སྦྱོར་དང་། རྗེས་སུ་
སྒྲུབ་ཐབས་ཀུན་བཏུས་

\
5
བཅུ་བདུན་བྱོན།
আ
བསྟན་དགོས་པ་ཡིན་ནོ། །གཞན་ཡང་འཁོར་དུ་གཏོགས་པའི་བྱ་ནག་ཁྱི་
།གནང་བ་དང༌། གདམས་པ་ལ་སོགས་པ་སྟོན་པའི་ཚེ། དབང་མ་ཐོབ་པ་དང་དམ་ཚིག་དང་མི་ལྡན་པའི་གང་ཟག་རྣམས་ལ་གསང་དགོས་པ་ཡིན་ནོ། །གསང་བའི་ཆོས་མི་འདོད་པ་ལ་སྟོན་པ་ནི་ཡན་ལག་གི་ལྟུང་བར
བཤད་པ་ཡིན་ནོ། །འོ་ན་རྩ་བ་ནས་གསང་བ་ཡིན་ནམ་སྙམ་ན་མ་ཡིན་ཏེ། མན་ངག་གསེར་གྱི་ཡང་ཞུན་ནི། །སྣོད་ལྡན་གཅིག་ལ་ནུབ་མི་བྱ། །ཞེས་གསུངས་པ་ལྟར་སྣོད་དང་ལྡན་པའི་སློབ་མ་རེ་རེ་ཙམ་ལ་སྟེར་ནའང་བཀའ་རྒྱ་དང་བཅས་པའི་སྒོ་ནས་
བསྟན་དགོས་པ་ཡིན་ནོ། །གཞན་ཡང་འཁོར་དུ་གཏོགས་པའི་བྱ་ནག་ཁྱི་ནག་སོགས་ལ་རྡོ་མི་འཕེན་པ་དང་། མི་ནག་དང་། ཨ་ཙ་ར་དང་། མོན་པ་ཕོ་མོ་ལ་སོགས་པ་འཁོར་དུ་བསྟེན་པའམ་བསྟེན་མི་ནུས་ན་ལོངས་སྤྱོད་ཀྱིས་མཉེས་པར་བྱ་བ་ལ་
བསླབ་དགོས་པར་བཤད་པ་ཡིན་ནོ། །མདོར་ན་དེ་དག་གི་གནས་སྐབས་སུ་ཐོབ་ཅིང་ཁས་བླངས་པའི་དམ་ཚིག་དང་སྡོམ་པ་ལ་སྲུང་སྡོམ་བགྱི་སྙམ་པས་འདིའི་རྗེས་ཟློས་མཛོད། གཙོ་བོས་ཇི་ལྟར་སོགས་ལན་གསུམ་དང་། རྗེས་གནང་ཐོབ་པའི་གཏང་
རག་ཏུ་མཎྜལ་འབུལ་བར་ཞུ། དེ་ལྟར་མཎྜལ་ཕུལ་ནས་ལུས་ལོངས་སྤྱོད་ལ་སོགས་པ་སློབ་དཔོན་ལ་དྲིན་ལན་དུ་ཕུལ་ན་ཆ་ཤས་ནས་བཞེས་ལ་ལོངས་སྤྱད་དུ་གསོལ་སྙམ་པས་རྗེས་ཟློས་མཛོད། དེང་ནས་སོགས་བརྗོད། དེས་རྗེ་བཙུན་ས་སྐྱ་པ་ཆེན་པོའི་
ཆོས་སྲུང་དཔལ་རྡོ་རྗེ་ནག་པོ་ཆེན་པོ་གུར་གྱི་མགོན་པོ་ལྷ་བརྒྱད་སྦགས་ཏེ་སྒྲུབ་པའི་རྗེས་སུ་གནང་བ་གསན་པ་ཡིན་པས་རང་གཞན་གྱི་དོན་རྒྱ་ཆེན་པོ་མཛོད། བསོད་ནམས་འདི་ཡིས་སོགས་བརྗོད། གསུམ་པ་མཇུག་ནི། ཡི་གེ་བརྒྱ་པ་སོགས་རྗེས་ཀྱི་བྱ་
527

སྒྲུབ་ཐབས་ཀུན་བཏུས
བ་རྣམས་གཏོར་མཆོག་ལྟར་བྱའོ། །དེ་ལྟར་བསྟན་སྲུང་ཀུན་གྱི་གཙོ་བོ་མཆོག །རྡོ་རྗེ་ནག་པོ་ཆེན་པོ་ལྷ་བརྒྱད་ཀྱི། །རྗེས་གནང་བྱ་ཚུལ་གསལ་བར་བཀོད་པ་འདི། །གཞན་དོན་མཛད་པ་དག་གིས་བསྐུལ་ཕྱིར་བྲིས། །འདི་ལ་ལྷག་ཆད་འགལ་འཁྲུལ་
གྱུར་པ་རྣམས། །བླ་མ་མཆོག་དང་ནག་པོ་ཆེ་ལ་བཤགས། །དགེ་དེས་བདག་ཅག་དཔོན་སློབ་འཁོར་བཅས་ཀྱི། །ཕྱི་ནང་འགལ་རྐྱེན་ཞི་བའི་ཕྲིན་ལས་མཛོད། །ཅེས་པ་འདི་ནི་རྗེ་བཙུན་ཨེ་ཝཾ་པ་ཆེན་པོ་དཀོན་མཆོག་དཔལ་ལྡན་གྱི་ཞབས་རྡུལ་སྤྱི་བོས་
ལེན་པ་ཤཱཀྱའི་དགེ་སློང་རྡོ་རྗེ་འཛིན་པ་ཤར་པ་བྱམས་པ་ཀུན་དགའ་བཀྲ་ཤིས་གྲགས་པ་རྒྱལ་མཚན་དཔལ་བཟང་པོས་ས་ཕོ་སྤྲེའུའི་ལོ་ས་ག་ཟླ་བའི་ཡར་ངོའི་གྲལ་ཚེས་བཅུ་བཞི་པ་མཁའ་འགྲོ་འདུ་བའི་དུས་ལ་ཤྲྰི་ཨེ་ཝཾ་ཆོས་ལྡན་དུ་དགེེ་བར་སྦྱར་
བའོ།། །།བཀྲ་ཤིས།། | o